Rotorua (jezero)
Rotorua je drugo najveće jezero na Sjevernom otoku na Novom Zelandu, a nalazi se u regiji Bay of Plenty. Unatoč površini od 79.8 km, zbog prosječne dubine od samo 10 metara, Rotorua je po pitanju ukupnog volumena mnogo manji od obližnjeg jezera Tarawera. Jezero je kraterskog tipa, a nastalo je nakon urušavanja velikog vulkana u vulkanskoj zoni Taupo, čija je posljednja erupcija bila prije cca. 240,000 godina. Vodu dobiva od nekoliko rijeka i potoka, a preko kanala Ohau se direktno ulijeva u jezero Rotoiti. 

Istoimeni grad nalazi se na južnoj obali jezera, dok se na zapadu nalazi Ngongotaha. Blizu središta jezera nalazi se maleni otok, Mokoia, površine tek nešto veće od 1 km. Jezero je specifično i po velikoj koncentraciji sumpora (zbog geotermalne aktivnosti), koja mu daje specifični žućkastozelenkasti odsjaj.

Jezera na Novom Zelandu
Kraterska jezera